open-index/open-wikipedia-markdown huggingface dataset:
Muzeo de Nuntempa Arto Helga de Alvear

alternative=Eniro kaj fasado de la Muzeo de Nuntempa Arto Helga de Alvear en Kacereso.|eta|Eniro kaj fasado de la Muzeo de Nuntempa Arto Helga de Alvear en Kacereso.
alternative=Ekstera vido de la Muzeo de Nuntempa Arto Helga de Alvear|eta|Ekstera vido de la Muzeo de Nuntempa Arto Helga de Alvear
La **Muzeo de Nuntempa Arto Helga de Alvear** (; antaŭe: *Centro de Artes Visuales Fundación Helga de Alvear*) estas muzeo situanta en Kacereso, Hispanio. Ĝi enhavas la kolekton de galeriisto Helga de Alvear kaj kunigas la plej kompletan privatan kolekton de nuntempa arto en Eŭropo, kun pli ol 3,000 verkoj de nuntempaj artistoj. Ĝi estas regata de la Fundacio Helga de Alvear, neprofitcela organizaĵo. La muzeo estas subtenata de la Registaro de Ekstremaduro, la Provinca Konsilio de Kacereso, la Urbodomo de Kacereso kaj la Universitato de Ekstremaduro, krom aliaj individuaj membroj.

La galeriposedanto Helga de Alvear, post provi starigi sian artkolekton en diversaj urboj de Hispanio, finis ricevi subtenon de Juan Carlos Rodríguez Ibarra, tiam prezidanto de Ekstremaduro. En januaro 2003, estis konfirmite ke la verkoj restus en Kacereso kaj situus en la *Casa Grande*-konstruaĵo, kreante la Fondaĵo Helga de Alvear en 2006 por administri la kolekton. En 2020, la Centro ŝanĝis sian statuson al Muzeo kaj ekde tiam kelkaj verkoj estis konstante ekspoziciitaj en nova konstruaĵo kreita por gastigi la kolekton.

## Kolektoj 
La muzeo gastigas ampleksan kolekton de proksimume 3 000 verkoj de pli ol 500 artistoj de ĉirkaŭ la mondo. Proksimume 200 el tiuj verkoj estas ekspoziciitaj en la muzeo, kovrante malsamajn formojn de artesprimo kiel ekzemple fotarto, vidbendo, instalaĵoj kaj plastikartoj. La kolekto inkludas plej elstarajn artistojn kiel ekzemple Goya, Picasso, Kandinskij, Tàpies kaj multaj aliaj. Krome estas prezentitaj reprezentaj verkoj el diversaj epokoj kaj artaj movadoj. Rimarkindaj verkoj inkludas pecojn de famaj nuntempaj artistoj kiel ekzemple Ai WeiWei, Thomas Hirschhorn, kaj Olafur Eliasson. La kolekto de la muzeo reflektas la diversecon kaj artan plejbonecon de Helga de Alvear.

## Kelkaj anguloj de la muzeo 

Anguloen.jpg|Angulo en la muzeo.
Azor5.jpg|La metalaĵoj sur la mureto estas restaĵoj de "Azor" jaĥto de Francisco Franco.
Espejo5.jpg|Optikaj iluzioj kaj reflektoj.
Higuera6.jpg|Angulo en la korto.
Otra4.jpg|Artaĵo en la korto.

## Referencoj 
## Eksteraj ligiloj 
* Museo Helga de Alvear

Kategorio:Muzeoj en Hispanio
Kategorio:Cáceres
Kategorio:Muzeoj de nuntempa arto
Renate Krössner

**Renate Krößner** (foje, aparte en svisa ortografio de la germana ankaŭ literumata *Krössner*, n. la 17-an de majo 1945 en Osterode am Harz; m. la 25-an de majo 2020 en Blankenfelde-Mahlow) estis germana aktorino. Ŝi havis sian unuan sukceson en la rolo de popkantistino *Ingrid Sommer* en la DEFA-filmo *Solo Sunny*, kina produktaĵo de la socialisma ŝtato orienta Germanio.

Renate Krößner kreskis kiel filino de instruisto en Orienta Berlino, frekventis mezlernejon tie kaj aktore trejniĝis ĉe la Berlina Ŝtata Drama Lernejo en 1964 kun diplomo. En 1966/67 ŝi laboris ĉe la landa teatro Parchim, en 1967/68 ĉe *Theater der Altmark* en Stendal, en 1970/71 ĉe *Theater der Bergarbeiter* ("teaotro de la minlaboristoj") en Senftenberg, kaj ekde 1971 ĉe la teatro de la urbo Brandenburg an der Havel. Post tio ŝi faris gastprezentaĵojn en diversaj teatroj.

Ekde 1965 Krößner aperis en pluraj filmoj kaj televidaj teatraĵoj, interalie kiel kelnerino "Caramba" apud Manfred Krug en la malkvieta komedio *Feuer unter Deck*, kiu estis komence malpermesita post la foriro de Krug al Okcidento en 1977 kaj nur en 1979 en kelkaj ekzempleroj montriĝis en la kinejoj kaj estis montrita nur unufoje en la televido de la socialisma ŝtato orienta Germanio.

En 1980 ŝi ludis la ĉefrolon en la DEFA-filmo *Solo Sunny*. La realisma, intensa filmo alportis plenplenajn kinejojn en kaj socialisma Orienta kaj kapitalisma  Okcidenta Germanio dum multaj semajnoj. Por tiu rolo, Krößner ricevis la filman premion Arĝenta Urso ĉe la kinfestivalo *Berlinale* en Okcidenta Berlino en februaro 1980. La aŭtoritatoj de Orienta Germanio estis malkontentaj pri la granda populareco de la aktorino, aparte en "la kapitalisma eksterlando", tiel ke de tiam ŝi ne plu ricevis ajnajn filmproponojn kaj decidis forlasi orientan Germanion kvin jarojn poste. La 27-an de julio 1985, post pluraj petoj rajti forlasi la landon, Krößner ricevis la rajton forlasi la landon kune kun sia partnero, la aktoro *Bernd Stegemann*, kaj ŝia filo *Eugen* el antaŭa partnereco.

La familio translokiĝis al Duseldorfo. Nur post tri jaroj en la Okcidento ŝi komencis labori en televidaj filmoj. Nun ŝi precipe aperis en germanaj televidaj krimserioj de 1988 ĝis 2018, sed ankaŭ kontribuis al televidaj serioj de aliaj ĝenroj.

En 2005 Krößner geedziĝis kun ŝia delonga partnero *Bernd Stegemann*. La paro vivis en Blankenfelde-Mahlow. En la sama jaro ŝi unuafoje malsaniĝis je kancero, sed spertis sukcesan operacion. Komence de 2020, la malsano revenis, kaj ŝi mortis la 25-an de majo 2020 en la aĝo de 75&nbsp;jaroj.  

## Referencoj 
Kategorio:Germanaj aktoroj
Kategorio:Rakontantoj de sonlibroj
Attila Jeszenszky

'*** [jesenski], laŭ la hungarlingve kutima nomordo **Jeszenszky Attila*' estas hungara naĝisto, paralimpiano, kvarfoja paralimpika ĉampiono, farmaciisto.

 naskiĝis la  en Gyula.

## Biografio 
 naskiĝis kun koksotordiĝo, baldaŭ li estis operaciita. Li akiris farmacian diplomon, poste ekde 1991 li estis apotekisto en Battonya. Baldaŭ li estis apotekestro en Szabadkígyós. Lia edzino naskis kvarfoje, la plena familio vivis en Gyula. Li ricevis premion en 2003.

### Sporta kariero 
 pro medicina konsilo komencis naĝi. Ekde sia aĝo 15 li trejnis kaj konkursis kun la normalaj sportistoj, pli poste kun parasportistoj. Li estis olimpiano en Hungario en la Paralimpiko 1984 en Novjorko kun kvar oraj medaloj (100 m brusto, 100 m papilio, 200 m varia kaj 4 × 50 m varia). En la sekva Olimpiko la medicina konsilo malpermesis lian starton, tial li finis sian aktivan sportan karieron.

## Fontoj 
* hungarlingva biografio kun foto
* hungarlingva biografio kun foto
* hungarlingva biografio kun foto legebla pli malsupre

## Referencoj 
Kategorio:Hungaraj naĝistoj
Kategorio:Hungaraj paralimpianoj
Kategorio:Hungaraj paralimpikaj ĉampionoj
Kategorio:Hungaraj apotekistoj
Helga de Alvear

**Helga de Alvear** (Kirn, Germanio, 1936 -2025) estas germana galeriistino kaj kolektistino de arto loĝanta en Hispanio, kie ŝi komencis kaj disvolvis sian internacian profesian aktivecon.

En 1957 ŝi veturis al Hispanio cele al studado de la hispana lingvo, kaj konis la arkitekton Jaime de Alvear, kun kiu ŝi geedziĝis. Ĉirkaŭ 1967, Helga de Alvear kontaktis kun la artistoj de la grupo de Cuenca kaj de El Paso, kio interesigis ŝin al hispana arta etoso kaj kondukis ŝin al artokolektado. En januaro 1980 ŝi eklaboris por la galerio Juana Mordó, kie ŝi lernis pri administrado de artokolektado. Krome ŝi partoprenis en artofoiroj kiel Art Basel, Fiac en Parizo, la Foiro de Kolonjo, aŭ ARCO en 1982. Ŝi estis ankaŭ unu el fondintoj de la Fondaĵo Muzeo Reĝino Sofia de Madrido.​

alternative=Ekstera vido de la Muzeo de Nuntempa Arto Helga de Alvear|eta|maldekstre|Ekstera vido de la Muzeo de Nuntempa Arto Helga de Alvear
Post jaroj laborante en la galerio Juana Mordó, en 1995 ŝi kreis sian propran artgalerion en Madrido.​ En 2006 ŝi fondis en Cáceres la Fondaĵon Helga de Alvear cele al promocio de nuntempa arto. Kun la kunlaboro de la regiona registaro kaj de la Universitato de Ekstremaduro, oni povis malfermi en februaro 2021 muzeon pri nuntempa arto, nome Muzeo de Nuntempa Arto Helga de Alvear.

## Referencoj 
## Eksteraj ligiloj 
* Retejo de la Galerio Helga de Alvear
* Retejo de la *Fundación Helga de Alvear*

* 

Kategorio:Artkolektistoj
Stimme der DDR

**Stimme der DDR** (laŭvorte: *Voĉo de GDR*) estis ŝtata radia programo de Germana Demokratia Respubliko destinite (ankaŭ) por germanlingvaj aŭskultantoj eksterlande, precipe por muntantaj laboristoj kaj marveturantoj internacie. Memkompreneble ĝi servu ankaŭ kiel propagandilo ene de la malamikaj kapitalismaj landoj. Ĝi estis, kiel ĉiuj amaskomunikiloj orientgermanaj, ilo de Socialista Unueca Partio de Germanio havante ampleksan parolatan parton en la elsenditaro kaj provizante politikajn informojn, amuzon kaj kulturon. De la lanĉo de la programo en 1949 ĝis 1971 kaj denove ekde 1990 ĝi nomiĝis *Deutschlandsender*.

## Historio 
Post kiam la ŝtata radio-komiteo decidis en 1971 anstataŭigi la staciojn *Deutschlandsender* kaj *Berliner Welle*, kiuj estis direktitaj al kapitalisma Okcidenta Germanio kaj Okcidenta Berlino, la nova programo ekis la 15-an de novembro 1971. La redakcioj havis sidejojn siajn en la radiodomo ĉe Nalepa-strato.

La unua direktoro de la stacio estis Kurt Goldstein. *Stimme der DDR* dissendis sian programon per longondoj (177 kHz), mezaj ondoj (783 kaj 1359 kHz) kaj FM trans la tuta sovetie okupita parto de Germanlado kaj estis ricevebla ankaŭ en la landlimaj areoj de la libera parto de Germanlando. Precipe per longondoj la programo povis esti ricevata facile dumtage en multaj partoj de Eŭropo.

La 8-an de februaro 1990 okazis rea alinomiĝo je *Deutschlandsender* (DLS) kaj kvar monatojn pli malfrue en junio 1990 la tuto kunfandiĝo kun *Radio DDR 2* kun la intenco formi la kanalon *DS Kultur*. En la 1.1.1994 ĝi fariĝis parto de Deutschlandradio.

Ekde 2011 *Stimme der DDR* estas registrita komerca marko por blogo kun "nostalgia" fokuso pri Orienta Germanio kaj ties socio. La blogo estis en 2018 sur la observolisto por la Alternativa amaskomunikil-premio.

## Notoj 
Kategorio:Kulturo de GDR
Kategorio:Germaniaj radiostacioj
Kategorio:Germanlingvaj radiostacioj
Kategorio:Internaciaj radiostacioj
Imala

En lingviko, **imela** aŭ **imala** (de la araba *imāla* = 'fleksio') estas la fenomeno fonetika kiu okazas en kelkaj arbalingvaj dialektoj, ĉu iamaj ĉu nuntempaj, laŭ kiu la sonon [a] se ĝi estas longa -[a:] aŭ [ā]- oni prononcas en difinitaj cirkonstancoj kiel *ē* aŭ *ī*. La imela oftis en Al-Andalus, precize en la arablingva dialekto parolata en la zono del Regno Granada, kaj estas multaj registritaj ekzemploj en arabismoj eĉ aligitaj en la hispana lingvo kaj en la loknomoj: 

**al-bannā* ("konstruisto") > *al-bannī* > masonisto

**al-ŷulŷulān* ("sesamo") > *al-ŷulŷulīn* > sesamo

**al-kirā* ("lupago") > *al-kirē* > luado

**Al-Bayyāzīn* ("falkistoj") > *Al-Bayyīzīn* > Albayzín

**Bāb ar-Ramla* ("pordego de la sablo") > *Bīb ar-Ramla* > Placo Bibarrambla en Granado

**Wād Āš* ("rivero Aŝ") > *Wād Īš* > Guadix

**Bayyāsa* > *Bayyēsa* > Baeza

**Ŷayyān* > *Ŷayyēn* > Jaén

* 

Kategorio:Fonologio
Kategorio:Araba lingvo
Kategorio:Al-Andalus
NO8DO

eta|dekstre|250px|Flago de Sevilo.
La moto de la urbo Sevilo, Hispanio, videbla en multnombraj konstruaĵoj, estas «NO8DO», kiel la 8 similas al lana fadenvolvaĵo, en la hispana "madeja", tiel ke tradicie ĝi estis legita kiel "no-madeja-do", tio estas, akronimo plus hieroglifo kun la senco "no me ha dejado" (ĝi ne lasis min). Tiu moto estas interpretita kiel ebla referenco al la fideleco kaj lojaleco kiun la urbo havis al Alfonso la Saĝa en la milito kontraŭ sia filo Sanĉo en la 13-a jarcento. Laŭ alia interpreto proponita de Emilio Carrillo en 2005, la 8 reprezentas ne fadenvolvaĵon sed nodon, el la latina lingvo "nodo"; simbolo pri unuiĝo ĉirkaŭ la reĝo Alfonso la 10-a.

Ĝi videblas en nombraj konstruaĵoj, estas municipa simbolo kaj aperas orkolore sur ruĝa fono en la municipa flago kaj en la blazono en malsupra angulo sur blua fono (kvankam tio ne ĉiam aperas).

## Referencoj 
## Bibliografio 
* Alonso Morgado, *Historia de Sevilla*. Sevilla, 1587, fol. 69v.
* ORTIZ DE ZÚÑIGA, Diego, *Anales eclesiásticos y seculares de la muy noble y muy leal ciudad de Sevilla... que contienen sus más principales memorias desde el año de 1246 ... hasta el de 1671 ...* (1671). Madrid, 1795, vol. I, pp. 331-332.
* SÁNCHEZ SAUS, Rafael, "Origen, creación y fortuna de la divisa NO8DO en Sevilla", en *Emblemata: Revista aragonesa de emblemática*, ISSN 1137-1056, Nº 4, 1998, págs. 99-124
* TABERNERO, Pedro *Sevilla, el signo*. Sevilla, Ayuntamiento de Sevilla, 2004.
* CARRILLO BENITO, Emilio, *El NO8DO de Sevilla: significado y origen*. Sevilla, RD Editores, 2005.
* ANTEQUERA LUENGO, Juan José, *Símbolos oficiales de Sevilla y su Diputación provincial. Vexilología-sigilografía-heráldica*. Sevilla, Editorial Facediciones, 2008
* DE MENA, José María, *Tradiciones y Leyendas Sevillanas.*, Esplugues de Llobregat (Barcelona), Plaza&Janes Editores S.A. Segunda edición, 1987

## Eksteraj ligiloj 
* Municipo Sevilo 
* Noticia sobre publicación de libro. Libro sobre el símbolo NO8DO, que desmonta la leyenda del No-madeja-do

* 

Kategorio:Sevilo
Kategorio:Flagoj de Hispanio
Ciklono Mokao

eta
**Extremely Severe Cyclonic Storm Mocha** estis tropika ciklono en la norda Hinda Oceano kiu influis Mjanmaon kaj partojn de Bangladeŝo en majo 2023. La dua depresio kaj unua ciklona ŝtormo de la 2023-datita Hinda Oceana ciklona sezono, Mocha originis de areo de malalta premo, kiun unue observis la Hinda Meteologia Departemento (IMD) la 8-an de majo. Post firmiĝo en depresion, la ŝtormo malrapide spuris en la nord-nordokcidente super la Bengala Golfo kaj atingis ekstreme severan ciclonan ŝtormintensecon. Post spertado de okulmura anstataŭiga ciklo, Mocha rapide plifortiĝis, pintante je Kategorio 5-ekvivalenta intenseco la 14-an de majo, kun 1-minutaj daŭrantaj ventoj de 280 , ligante Cyclone Fani kiel la plej forte ŝtormo registrita en la Norda Hinda Oceano, en terminoj de 1-minutaj daŭraj ventoj. Mokao malfortiĝis iomete antaŭ trafi teron, kaj ĝiaj kondiĉoj rapide iĝis malfavoraj. Mokao rapide malfortiĝis unufoje interne kaj disipis baldaŭ poste.

Miloj de volontuloj helpis civitanojn de Mjanmao kaj Bangladeŝo evakui kiam la ciklono alproksimiĝis al la Bangladeŝo-Mjanmaa limo. Evakuadoj al malaltaj areoj en Sittwe, Pauktaw, Myebon, Maungdaw kaj Buthidaung ankaŭ estis ordonitaj. En Bangladeŝo, pli ol 500,000 individuoj estis ordonitaj esti translokigitaj al marbordaj regionoj de la lando pro la proksimiĝanta ŝtormo. Armeoficialuloj deklaris Rakhine Ŝtaton naturkatastrofregiono. Pluraj vilaĝoj en la municipoj de Arracão Ŝtato ankaŭ estis difektitaj per la ciklono.

Ciklono Mocha vundis 712 homojn, mortigis almenaŭ 84 homojn, lasis pli ol 100 malaperis kaj kaŭzis ĉirkaŭ 1,07 milionojn USD da difekto en Mjanmao kaj Bangladeŝo. 
eta|223x223ra| Cyclone Mocha estas tropika tumulto sub la ekvatoro kiu poste iĝus modera tropika ŝtormo Fabien la 13-an de majo.

## Efiko 
### Mjanmao 
Fortaj ventoj faligis komunikan turon en Sittwe. Ŝtormoj generitaj de forta ciklono inundis la Mjanmaan havenurbon Sittwe la 14-an de majo, kun ekventoj atingantaj 210. Partoj de Sittwe, la ĉefurbo de la ŝtato Arrakan en Mjanmao, estis inunditaj kaj la teretaĝoj de pluraj konstruaĵoj estis subakvigitaj. Stratoj kaj keloj de domoj en malaltaj lokoj estis inunditaj. Post kiam la ciklono atingis teron, komunikadoretoj en Arrakan estis difektitaj, laŭ UN kaj lokaj amaskomunikiloj.

### Bangladeŝo 
Ciklono Mocha alportis fortajn ventojn kaj kaŭzis pezan pluvokvanton en Cox's Bazar. Fortaj ventoj komencis blovi ankaŭ en Bangladeŝo, akompanitaj de pluvegoj. 

## Referencoj 
## Eksteraj ligiloj 
* 01B.  MOCHA  de la Usona Maramea Esplorlaboratorio

Mokao
Kategorio:Naturaj katastrofoj en la 21-a jarcento
Kategorio:Naturaj katastrofoj en Azio
Kategorio:2023 en Azio
Kategorio:Katastrofoj en 2023
Gitta Ráczkó

'*** [rAckO], laŭ la hungarlingve kutima nomordo **Ráczkó Gitta*' estis hungara naĝisto, sepfoja paralimpiano, paralimpika ĉampiono. Ŝia geedziĝa nomo estis (laŭ la hungarlingve kutima nomordo) *Nagy Sándorné*.

 naskiĝis la  en Veszprém (urbo).

## Biografio 
 naskiĝis parte paralizita, baldaŭ ŝi trafikis en rulseĝo. Ŝi frekventis specialan lernejon, kie pro medicina konsilo ŝi naĝis ekde sia aĝo ok. Ekde 1992 ŝi estis olimpiano en sep Olimpikoj, kie en Somera Paralimpiko 1996 ŝi akiris oran medalon en 4 x 50 m varia naĝo, krome en la aliaj Olimpikoj ŝi akiris kelkajn bronzajn medalojn. En Somera Paralimpiko 2016 ŝi estis flagportinto de la hungara teamo. Ŝi havis edzon. Ŝi ricevis ŝtatajn premiojn en 1996, 2004 kaj 2012.

## Ŝia filmo 
* *A lehetetlen határán – magyar parasportolók* (ĉefrolanto, 2016)

## Fontoj 
* hungarlingva biografio kun foto
* hungarlingva biografio kun foto legebla pli malsupre
* filmo

## Referencoj 
Kategorio:Hungaraj naĝistoj
Kategorio:Hungaraj paralimpianoj
Kategorio:Hungaraj paralimpikaj ĉampionoj
János Rácz (naĝisto)

**János Rácz** [jAnos rAc], laŭ la hungarlingve kutima nomordo **Rácz János** estas hungara naĝisto, paralimpiano, paralimpika ĉampiono.

 naskiĝis la  en Tiszalök.

## Biografio 
 naskiĝis kun milda intelekta handikapo. Li frekventis handikapan lernejon, dum li ankaŭ sportadis. Post diversaj sportoj li naĝis ekde 1995. Post 4 jaroj li atingis signifajn rezultojn en konkursoj. Li estis olimpiano en la Somera Paralimpiko 2000 kun ora medalo en stafeta 4 x 50 m varia naĝo, krome li estis la tria en brustonaĝo 100 m unuoble. En la sekva Olimpiko la intelektaj handikapoj ne rajtis starti.

## Fontoj 
* hungarlingva biografio kun foto
* hungarlingva biografio kun foto legebla pli malsupre

## Referencoj 
Kategorio:Hungaraj naĝistoj
Kategorio:Hungaraj paralimpianoj
Kategorio:Hungaraj paralimpikaj ĉampionoj
Allmend (stacidomo)

**Allmend** estas fervoja stacidomo en Lauterbrunnen, Svislando.

## Vidu ankaŭ 
* Lauterbrunnen
* Listo de fervojaj stacioj en Svislando

## Eksteraj ligiloj 
Kategorio:Fervojaj stacioj en Svislando
Kategorio:Interlaken-Oberhasli (administra distrikto)
Hill Street Blues

**Hill Street Blues** () estas usona krim - drama televidserio fare de NBC, kiu estis elsendita en la jaroj 1981 ĝis 1987 .

La televidserio priskribas la vivojn de stabo ĉe policejo sur la fikcia Hill Street (strato monteto) en granda urbo en Usono . "Bluoj" estas slanga esprimo priskribanta la policanojn, kies uniformoj estas bluaj.

La televidserio ricevis pozitivajn recenzojn, kaj influis aliajn similajn dramseriojn kiuj poste estis elsenditaj en Nordameriko. En la unua sezono, la televidserio gajnis 8 Premiojn Emmy (nur la televidserio *La Okcidenta Alo* gajnis similan atingon en la Premioj Emmy en sia unua sezono).

En totalo, la televidserio gajnis 98 Emmy-nomumojn tra la jaroj. En la unuaj du jaroj da ĝia elsendo, ĝi ankaŭ gajnis du Premiojn Ora Globo por la plej bona drama televidserio.

## Referencoj 
## Eksteraj ligiloj 
* 
* *Monteta Strato Blusmuziko* ĉe Encyclopedia de Televido 
* Hill Street Blues ĉe The Interviews: An Oral History of Television

Kategorio:Televidaj programoj de NBC
Kategorio:Anglalingvaj televidaj programoj
Wengernalpbahn

**Wengernalpbahn** ("Wengern-alpa fervojo", , **WAB**) estas etŝpura dentorela fervojo malfermita en 1893 en Berna Oberlando. Ĝi kondukas de  tra  kaj  al . Ĝi estis nomita laŭ , kiu situas inter  kaj . Ĝi estas konsiderata kiel la plej longa kontinua dentorela fervojo en la mondo.

## Fervojoj 
[centra|450ra|eta|V-Bahn, [Juna virina fervojo|Jungfraubahn kaj Wengernalpbahn]]

## Referencoj 
## Vidu ankaŭ 
* Juna virina fervojo
* Listo de fervojaj kompanioj en Svislando
* Listo de fervojaj stacioj en Svislando

## Eksteraj ligiloj 
*  («Jungfraubahnen» – «Wengernalpbahn»)

Kategorio:Fervojaj kompanioj en Svislando
Kategorio:Dentorelaj fervojoj
Kategorio:Ŝpuro 800 mm
Isla Mágica

eta|dekstre|Parto de la centra lago ekde ponto. Estas kopio de historia ŝipo fone.
eta|dekstre|200px|Elemento de dekoracio: ŝtonkapo el Mezameriko.
***Isla Mágica*** [ISla MAĥika] (Magia Insulo) estas temparko en Sevilo, kiu temas pri la malkovro de Ameriko kaj estis malfermita en 1997. Oni kreis ĝin profite de kelkaj instalaĵoj de la Internacia ekspozicio de Sevilo de 1992. La parko enhavas ses temzonojn plus unu akvozonon nome *Agua Mágica* (Magia Akvo).​ Je la malfermo ĝi estis la unua temparko urba de la mondo,​ ĉar plej ofte temparkoj estas ekster urboj.

La komplekso de Agua Mágica, malfermita en 2014,​ enhavas artefaritan strandon, ondonaĝejon, toboganojn, naĝejojn por familia kaj infana banado, porinfanajn toboganojn kaj malrapidan riveron. En 2017 oni aldonis naĝejon kun saltokabloj, infanludejon kaj ripozejon.

Totale estas sep temzonoj, nome la jenaj:
* Sevilo, *Puerto de Indias* (Haveno al Ameriko), kun altiraĵoj, restoracioj, vendejoj kaj ludoj
* *Puerta de América* (Pordo de Ameriko), kun altiraĵoj, restoracioj, vendejoj kaj ludoj
* *Amazonia*, kun altiraĵoj, vendejoj kaj ludoj
* *La Guarida de los Piratas* (Piratkaŝejo), kun altiraĵoj, restoracioj, vendejoj kaj ludoj
* *La Fuente de la Juventud* (La Fonto de la juneco), kun altiraĵoj, restoracioj, kaj ludoj
* *El Dorado*, kun altiraĵoj, restoracioj, kaj vendejoj
* *Agua Mágica*, kun altiraĵoj, restoracioj, kaj vendejoj.

## Referencoj 
## Eksteraj ligiloj 
* oficiala retejo de Isla Mágica

* 

Kategorio:Laŭtemaj parkoj
Kategorio:Sevilo
Kategorio:Amuzparkoj
Luca Ekler

**,** laŭ la hungarlingve kutima nomordo **Ekler Luca** estas hungara handikapa longsaltisto, paralimpiano, paralimpika kaj monda ĉampionoj.

 naskiĝis la  en Győr.

## Biografio 
 elektis inter la sportoj la tenison. En 2009 ŝi neatende travivis apopleksion. Post la resaniĝo ŝi povis trafiki per rulseĝo. Baldaŭ restis parte en kruroj paralizo. Tial ŝi elektis la atletikon kaj ŝi kuris kaj saltis. En 2017 ŝi translokiĝis al Budapeŝto kaj ekstudis en Gimnastika Universitato de Budapeŝto. Ekde la sekva jaro ŝi iĝis oficiale parasportisto. Ŝi estis olimpiano en Somera Paralimpiko 2021 kun ora medalo en altsalto, krome en mondĉampionumo en 2019 ŝi same estis la unua. Ŝi ricevis ŝtatan premion en 2021. 

## Fontoj 
* hungarlingva biografio kun foto
* hungarlingva biografio kun foto
* datenoj hungare kun foto
* datenoj angle

## Referencoj 
Kategorio:Hungaraj longosaltistoj
Kategorio:Hungaraj paralimpianoj
Kategorio:Hungaraj paralimpikaj ĉampionoj
(162679) 2000 TK1

**(162679) 2000 TK1** estas marsrenkonta, terrenkonta, venusrenkonta kaj merkurrenkonta apolona asteroido malkovrita la  en la kadro de la astronomia kampanjo LINEAR (*Lincoln Near-Earth Asteroid Research*) elde la observatorio de la Laboratorio Lincoln en Socorro (Nov-Meksiko, Usono).

## Orbito 
Ĝi estas proksima de la orbita resonanco 9:1 kun Jupitero.

Ĝia tre discentra orbito krucas tiujn de Marso, la Tero kaj Venuso kaj ekstere, malproksime tanĝas tiun de Merkuro. Ĝia granda orbita klineco tenas ĝia malproksima de ĉi tiuj planedoj.

• Ĝia marsa MOID estas 0,29235 astronomia unuo (43,735 milionoj da km),
• ĝia tera MOID estas 0,4109 astronomia unuo (61,469 milionoj da km),
• ĝia venusa MOID estas 0,2051 astronomia unuo (30,683 milionoj da km),
• ĝia merkura MOID estas 0,11379 astronomia unuo (17,023 milionoj da km).

• La  ĝi pasis al 0,41145 astronomia unuo (61,552 milionoj da km) de la Tero,
• la  ĝi pasos al 0,41444 astronomia unuo (61,999 milionoj da km) de nia planedo.

## Eksteraj ligiloj 
* 
* 
* 
* 

Kategorio:Apolonaj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Venusrenkontaj asteroidoj
Kategorio:Merkurrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2000
Preĝejo Sankta Kleto (Siófok)

La **paroĥa preĝejo sankta Kleto** estas sakrala monumento historia en urbo Siófok (Hungario), ĝis 1968 en vilaĝo (Balaton)Kiliti.

## Historio 
La iama vilaĝo Kiliti (hungara nomo de Kleto) estis menciita unue en latina formo *Cleti* en 1229, la paroĥo en 1333. La vilaĝo ricevis sian loknomon de la preĝeja patrono. Tiu kirko estas la unusola en Hungario kun patronnomo Kleto. Dum dominado de turkoj la loĝantoj prenis la kalvinismon, samtempe ili uzis la iam katolikan kirkon. Supozeble en 1673 la katolikoj rericevis la preĝejon, sed dum liberecbatalo de Francisko Rákóczi la 2-a (1703-1711) denove la kalvinanoj uzis ĝin. La katolikoj konstruis sonorilostablon en 1747, kaj la kirko estis rericevita nur en 1763 en malbona stato. Pli granda kirko estis konstruita inter 1801-1804 en alia loko, la paroĥejo en 1812. En la preĝejkorto kalvario estis konstruita en 1855. Renovigaj laboroj okazis interne en 2001, en la korto en 2002, la fasado post du jaroj.

## Konstruaĵo 
La preĝejo situas sola en korto iomete en pli alta loko. En la korto estas videbla la menciita kalvario kaj monumento pri Ĉieleniro de Maria fare de Imre Varga kreita en 2004. La fasado estas simetria, meze malsupre la enirejo funkcias, la plej supre la turo altiĝas. Por la turo 2 sonoriloj estis kreitaj en 1923. Sur la fasado estas videbla ankaŭ 2 malplenaj niĉoj kaj fenestro. La navo finiĝas en absido, sed apude sakristio situas. Interne la klasikisma ĉefaltaro estis farita en la frua 19-a jarcento, ties bildo prezentas martirecon de Kleto. La bildo estis restaŭrita en 2003.

Kermeso okazas en la 26-an de aprilo, praktike en la lasta dimanĉo de aprilo.

## Vidu, aŭdu ankaŭ 
* video

## Fontoj 
* hungare kun fotoj
* hungare kun fotoj
* hungare kun fotoj
* hungare kun foto 
* datenoj

Siofok
Siofok
Siofok
(162687) 2000 UH1

**(162687) 2000 UH1** estas marsrenkonta kaj terrenkonta apolona asteroido, rigardita kiel potence danĝera objekto.

Ĝi estis malkovrita la  en la kadro de la astronomia kampanjo LINEAR (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Orbito 
Ĝia tre discentra orbito krucas tiujn de Marso kaj de la Tero. Ĝia orbita klineco malproksimigas ĝin de la orbito de Marso, sed ĝia suprenira nodo estas danĝere proksima de la tera orbito.

• Ĝia marsa MOID estas 0,20686 astronomia unuo (30,946 milionoj da km),
• ĝia tera MOID estas 0,03497 astronomia unuo (5,232 milionoj da km),
• ĝia venusa MOID estas 0,16364 astronomia unuo (24,480 milionoj da km).

• La  ĝi pasis al 0,04370 astronomia unuo (6,537 milionoj da km) de la Tero,
• la  ĝi pasos al 0,05994 astronomia unuo (8,967 milionoj da km) de nia planedo.

## Eksteraj ligiloj 
* 
* 
* 
* 

Kategorio:Apolonaj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Potence danĝeraj objektoj
Kategorio:Malkovrita de LINEAR
Kategorio:Astronomiaj objektoj malkovritaj en 2000
Ilona Sasváriné Paulik

**Ilona Sasváriné Paulik** [ŝaŝvArinE paŭlik], laŭ la hungarlingve kutima nomordo **Sasváriné Paulik Ilona** estis hungara tablotenisisto, dufoja paralimpiano, paralimpika ĉampiono.

 naskiĝis la  en Kondoros, ŝi mortis la  en Budapeŝto.

## Biografio 
 estis rulseĝista sportisto. Ŝi estis olimpiano en Hungario en la Somera Olimpiko 1992 kaj Hungario en la Somera Olimpiko 1996 kun ora, arĝenta kaj bronza medaloj. Depost la Olimpiko ŝi malsaniĝis kaj iom post tri jaroj ŝi mortis. Ŝi havis edzon. Ŝi ricevis ŝtatan premion en 1996.

## Memorigiloj 
* poŝtmarko eldonita en 2006
* sporthalo en Kondoros portas la nomon ekde 1996
 
## Fontoj 
* hungarlingva biografio kun foto
* hungarlingva biografio kun foto legebla pli malsupre
* datenoj

## Referencoj 
Kategorio:Hungaraj tablotenisistoj
Kategorio:Hungaraj paralimpianoj
Kategorio:Hungaraj paralimpikaj ĉampionoj
Kategorio:Budapeŝtanoj
Wengernalp (stacidomo)

**Wengernalp** estas fervoja stacidomo en Lauterbrunnen, Svislando.

## Vidu ankaŭ 
* Lauterbrunnen
* Listo de fervojaj stacioj en Svislando

## Eksteraj ligiloj 
* 

Kategorio:Fervojaj stacioj en Svislando
Kategorio:Interlaken-Oberhasli (administra distrikto)
Placo Alfalfa

eta|dekstre|230px|Placo Alfalfa.
La **placo Alfalfa** (luzerno, en hispana *Plaza de la Alfalfa*) estas placo en la historia centro de la urbo Sevilo, Hispanio. Ĝi estas la natura sekvo de la strato Alfalfa, kiel koordinatoj estas jenaj: longitudo 5°59'26" Okcidente, latitudo 37°23'26" Norde.

Tiu areo estis en epoko de la Romia Imperio la renkontiĝejo de la *cardo maximus* (nordo-suden) kun la *decumanus* (orient-okcidenten), zono en kiu estis la forumo, kiu enhavis templojn, termojn, bazarojn kaj aliajn publikajn konstruaĵojn.​ Laŭlonge de jaroj kaj multnombraj nomŝanĝoj, restis ĝia popola nomo, *plaza de la Alfalfa*, sendepende de la oficiala nomo en stratoŝildoj. Same okazas ĉe la tre proksima *plaza de Jesús de la Pasión*, populare konata laŭ *plaza del Pan* (Placo de Pano, Placo Pano, Panplaco).

Ekde 1852, sur la placo oni instalis bazaro de animaloj (*mercado de la Alfalfa*) fare de la municipo de Sevilo en la intenco eviti la danĝeron trairi la boatponton por aliri al simila bazaro en la kvartalo Triano.

## Referencoj 
* 

Kategorio:Sevilo
Kategorio:Placoj de Hispanio
Placo Savinto

eta|dekstre|230px|Placo Savinto.
La **placo Savinto** (en hispana *Plaza del Salvador*) estas placo en la historia centro de la urbo Sevilo, Hispanio. Ĝi estas en la kvartalo Alfalfa, en la distrikto Casco Antiguo de Sevilo, Hispanio. Ĝia nomo rilatas al la samnoma preĝejo *del Salvador* (de la Savinto), verko de stilo manierista de la 17-a jarcento, kiu estas la dua plej granda templo de la urbo malantaŭ la katedralo.

Iam ĝi nomiĝis *plaza del Cementerio* (Placo de la Tombejo) ĉar tie estis parte la tombejo de la preĝejo. Plej verŝajne ĝi estis distrejo jam en la epoko de Al-Andalus, proksime al ĉefa moskeo, kaj eble estis loko de la soŭko priskribita de Ibn Abdun en la 11-as jarcento.

En la Mezepoko tie estis akvostokejo, kaj en 1608 oni instalis tie krucon el ŝtono kiu konserviĝas aktuale ĉe la angulo de la strato Villegas. En 1985 ĝi estis revenigita al la placo Savinto, kie ĝi restis ĝis nun. Inter 1968 kaj 1970 oni anstataŭis la poplojn per oranĝarboj.

## Referencoj 
* 

Kategorio:Sevilo
Kategorio:Placoj de Hispanio
Jakobo, grafo de Wessex

**Jakobo Aleksandro Filipo Teo Mountbatten/Battenberg-Windsor**, angle *James Alexander Philip Theo Mountbatten-Windsor*, titolata grafo de Wessex, angle *earl of Wessex*, naskita la 17-an de decembro 2007, do nun -jaraĝa, kromnomita *viscount Severn* de lia naskiĝo ĝis la 10-a de marto 2023, estas membro de la brita reĝa familio. Li estas la plej juna genepo de la eksa reĝino Elizabeto la 2-a kaj la pli juna infano kaj nura filo de princo Eduardo *(Edward)*, duko de Edinburgo kaj Sofia *(Sophie)*, dukino de Edinburgo. Sekve li ankaŭ estas la plej juna nevo de la nuna brita reĝo Karlo la 3-a. Lia fratino estas Luiza Windsor. Ĉe la tempo de sia naskiĝo, li estis 8-a en la linio de heredo al la brita trono; laŭ la stato de oktobro 2023, li estas 15-a en la hereda linio.

## Publikaj eventoj 
La 6-an de majo 2023, Jakobo ĉeestis la kronadon de lia onklo reĝo Karlo la 3-a en la preĝejo de la abatejo Westminster, kun la resto de la reĝa familio. Dum la procesio de la abatejo Westminster al la palaco Buckingham, li veturis en unu el la ĉevalo-tiritaj kaleŝoj kun siaj gepatroj kaj fratino. La sekvan tagon ili ĉeestis la Kronadan Koncerton ĉe la kastelo Windsor.

## Referencoj 
* Por la unua versio de tiu-ĉi teksto uziĝis traduko kaj adapto de du sekcioj el la koncerna anglalingva artikolo de la 18-a de majo 2023

Kategorio:Dinastio Windsor
Kategorio:Skotdevenaj angloj
Kategorio:Anglaj anglikanoj
Kontraŭjuda masakro de 1391

La **Kontraŭjuda masakro de 1391** estis okazaĵo de kontraŭjudismo kaj perforto kontraŭ  judoj — historiografie nomita per la  centreŭropa termino "pogromo" kaj , *Gzirot kana*, «pogromo» aŭ «perfortaj konvertoj de 5151» (jaro koresponda en la hebrea kalendaro) — kiu startis la 6an de junio tiun jaorn en la urbo Sevilo. Okazis marodado, incendioj, amasmurdoj kaj perfortaj konvertoj de judoj al kristanismo en la ĉefaj judejoj de la urboj de preskaŭ ĉiuj kristanaj regnoj de tiama Hispanio: nome Kastilio, Aragono kaj regno Navaro. La plej gravaj ribeloj okazis unue en Sevilo kaj poste en Kordovo, Toledo kaj aliaj kastiliaj urboj.

Krom la malfacilaĵoj en la ĉiutaga vivo pro la ĝenerala krizo de la 14-a jarcento, pri kiuj foje oni kulpigis la judojn, kies elito vere ĝuis altan vivnivelon, la ĉefa tuja kaŭzo de la ribelo en Sevilo estis la predikado kontraŭjudaj kiu ekde jam antaŭ 15 jaroj (1376) faris la ĉefdiakono de Écija, nome Ferrán Martínez, incitante la sevilanojn kontraŭ judoj. La tumultantojn oni nomis *matadores de judíos* (judmortigantoj). Krom religiaj tialoj, estis percepto de senkulpeco de la atakantoj kaj detruantoj de sinagogoj, pro la politika situacio (senpoveco dum la minoritato de Henriko la 3-a).. 

Meze de la 14-a jarcento, la nombro de familioj de la judejo de Sevilo estis de ĉirkaŭ du cent (la dua plej granda judejo de Kastilio, malantaŭ Toledo); multaj el ili dediĉis sin al industrio kaj komerco. La monpruntado altintereza kaj sekva riĉeco rezultis en envio kaj malsato de la ceteraj lokanoj. Tial judoj ofte suferis atakojn kaj fitraktadon.

Unua tumulto eksplodis la 15an de marto 1391, dum kiu kelkaj judoj estis murditaj; sed la nobeloj protektis ilin kaj subpremadis la ribelon. Post tri monatoj, nome la 6a de junio, koleraj lokanoj amasatakis la judejojn, rabe kaj bruligante domojn. Oni diris, ke pli ol 4 000 judoj estis murditaj, sed plej verŝajne la plej granda parto estis devigita akcepti bapton por savi siajn vivojun.

Aliaj gravaj progromoj okazis samjare en Kordovo, Toledo kaj Barcelono. En kelkaj lokoj la aŭtoritatoj jure persekutis masakrintojn, sed kompensoj estis postulitaj de la reĝo (kiel "posedanto" de la judoj) anstataŭ de la judoj mem.

## Vidu ankaŭ
* Forpelo de la judoj el Hispanio

## Referencoj
* 

Kategorio:Historio de Hispanio
Kategorio:Judismo en Hispanio
Kategorio:Historio de Aragono
Kategorio:Historio de Kastilio
Kategorio:Judismo
Kategorio:Juda diasporo
Kategorio:Juda historio laŭ landoj
Haveno de Indioj

[eta|300px|La **Haveno de Indioj**, kiu en la 16-a jarcento gastigis grandan kvanton da ŝipoj laŭlonge de la rivero [Gvadalkiviro. Videblas fone la Giraldo, maldekstre la flosponto kaj dekstre la Ora Turo.]]
La **Haveno de Indioj** () de Sevilo, Hispanio, estis la ĉefa river-mara haveno kiel ligilo kun la hispania Ameriko, eltenante monopolon kiel en- kaj el-irejo de varoj en kaj el *Indias* pere de *asiento* havigita per  reĝa dekreto.

Por ties administrado, la Katolikaj Gereĝoj fondis la *Casa de Contratación de Indias*, kun sidejo en Sevilo de 1503 ĝis 1717. En Sevilo oni regis kaj kontraktis la veturojn, oni kontrolis la riĉaĵojn kiuj venis el Ameriko kaj oni regulis la komercajn, sciencajn kaj jurajn rilatojn kun la Nova Mondo. Tio rezultis en granda urba ekspansio, superante Sevilo la 100 000 loĝantojn, iĝante la plej granda urbo de Hispanio kaj la plej urbigita de la epoko, en kiu elstaris pavimitaj stratoj. La problemoj de navigado okazigitaj de la novaj ŝipoj, pli grandaj, kaj la plibonigo de la kadizaj fortikaĵoj estis tialo por la translokigo de la institucio al Kadizo en 1717. 

En 1506 eliris el la haveno 35 ŝipoj kaj en 1550 la nombro pliiĝis al 215, kaj oni pasis de la 3 000 al 30 000 tunoj. Al Ameriko oni sendis vinon, oleon, farunon, tolojn, vestojn, sapon, mielon, vakson, biskvitojn, paperon, ceramikon, vitron, instrumentojn, medicinojn, fikojn, sardinojn, ŝuojn, olivojn, ilojn, librojn ktp. El ĉiuj tiuj produktoj, la plej eksportitaj estis vino, oleo kaj faruno. La sendado de faruno estis polemika, ĉar eksporti cerealojn aŭ farunon povis okazigi malsategojn. La ŝipoj venintaj de Ameriko kunportis oron, arĝenton, perlojn, felojn, sukeron, sebon, smilakaĵon, kotonon, brazil-lignon, aliajn valorajn lignojn, indigajn tinkturojn, kaj aliajn varojn.

## Referencoj
## Bibliografio 
* Antonio E. Cuesta López kaj Antonio Guerra (2005). *Sevilla, hospital de Indias*. Sevilla: Almuzara.
* Francisco Morales Padrón, Francisco (1992). *Historia de Sevilla*. Publicaciones del Diario 16. ISBN 847405818X.

## Eksteraj ligiloj 
* Puerto de Indias
* El Puerto de Indias

* 

Kategorio:Transporto en Sevilo
Kategorio:Historio de Hispanio
Hirokazu Koreeda

**Hirokazu KOREEDA** (jap. , *KOREEDA Hirokazu*; * 6-a de junio 1962 en Kijose, Tokia gubernio, Japanio), ofte literumita *Kore-eda*, estas japana filmreĝisoro, scenaristo, filmmuntisto kaj filmproduktisto, kiu gajnis multajn internaciajn festivalajn premiojn.

## Vivo 
Koreeda unue studis literaturon en la universitato de Ŭaseda ĝis 1987, sed poste aliĝis al sendependa televida produkta entrepreno. Li faris multajn dokumentariojn por televido. Centraj temoj en tiuj dokumentarioj estis memoro, vivo kaj morto.

Lia unua plenlonga filmo *Maboroŝi no Hikari* gajnis premion ĉe la Festivalo de Venecio en 1995, kaj lia venonta sukcesa filmo *Wandafuru Raifu (mirinda mondo)* estis readaptita de la usona kinprodukta konzerno *20th Century Fox*. La tria plenlonga filmo de Koreeda *Distanco* （ディスタンス）estis en konkurado ĉe la Festivalo de Cannes de 2001.

Por la filmo Kaibutsu li en majo 2023 la sepan fojon ricevis inviton konkuri pri la Ora Palmo, la ĉefa premio de la
Festivalo de Cannes.

Multaj komparas Koreeda kun la granda japana reĝisoro Yasujiro Ozu , dum li mem asertas esti influita de Ken Loach.

## Referencoj 
## Eksteraj ligiloj 
*  ()
* 

Kategorio:Japanaj reĝisoroj
Kategorio:Japanaj scenaristoj
Kategorio:Japanaj kinproduktoroj
(162694) 2000 UH11

**(162694) 2000 UH11** estas marsrenkonta, terrenkonta, venusrenkonta kaj merkurrenkonta atona asteroido malkovrita la  en la kadro de la astronomia kampanjo LINEAR (*Lincoln Near-Earth Asteroid Research*) elde la observatorio de la Laboratorio Lincoln en Socorro (Nov-Meksiko, Usono).

## Orbito 
Ĝi ne estas malproksima de la orbita resonanco 3:4 kun Venuso.

Ĝia tre discentra orbito krucas tiujn de Venuso kaj de la Tero ; ĝi interne, tre malproksime tanĝas la orbiton de Marso kaj ekstere tanĝas, multe pli proksime, la orbiton de Merkuro. Ĝia granda orbita klineco tenas ĝin malproksima de la orbitoj de la Tero kaj de Venuso.

• Ĝia marsa MOID estas 0,20052 astronomia unuo (29,997 milionoj da km),
• ĝia tera MOID estas 0,223536 astronomia unuo (33,441 milionoj da km),
• ĝia venusa MOID estas 0,21342 astronomia unuo (31,927 milionoj da km),
• ĝia merkura MOID estas 0,07408 astronomia unuo (11,082 milionoj da km).

• La  ĝi pasis al 0,22556 astronomia unuo (33,743 milionoj da km) de la Tero,
• la  ĝi pasas al 0,22482 astronomia unuo (33,633 milionoj da km) de la Tero,
• la  ĝi pasos al 0,22473 astronomia unuo (33,619 milionoj da km) de la Tero,
• la  ĝi pasos al 0,22348 astronomia unuo (33,432 milionoj da km) de nia planedo.

• La  ĝi pasis al 0,07432 astronomia unuo (11,118 milionoj da km) de Merkuro,
• la  ĝi pasos al 0,07442 astronomia unuo (11,133 milionoj da km) de tiu ĉi planedo.

## Eksteraj ligiloj 
* 
* 
* 
* 

Kategorio:Atonaj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Venusrenkontaj asteroidoj
Kategorio:Merkurrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2000
Universitato Mahindra

**La Universitato Mahindra** estas barata privata universitato troviĝanta en Hajderabado, en ŝtato Telangano de Barato. Ĝin fondis la Grupo Mahindra. La Universitato Mahindra estas subvenciata de *Mahindra Educational Institutions* (MEI), filio de Tech Mahindra, la ĉefa IT-firmao de la Grupo Mahindra.

## Referencoj 
## Eksteraj ligiloj 
* 

Kategorio:Universitatoj en Barato
Amikoj kun profitoj

**Amikoj kun profitoj** () estas termino kiu ekde proksimume 2000-aj jaroj fariĝis vaste uzata nomo por amikoj (kutime viro kaj virino), kiuj krom amiki (kelkfoje) amoras, pro neniu alia kialo ol kontentigi siajn seksajn bezonojn. Tiaj personoj ankaŭ estas nomataj "fikamikoj" per iomete pli maldeca nomo. Amikoj kun profitoj estas formo de volatila seksa kontakto kiu estas tute aparta de rilato en la etoso de amafero aŭ amo. La esprimo estis popularigita per kelkaj usonaj amaskomunikilaj produktaĵoj, la plej fama el kiuj estis la filmo el 2011 "Friends with Benefits", reĝisorita fare de Will Gluck, ĉefroligante Justin Timberlake kaj Mila Kunis. Temas pri romantika komedio, en kiu finfine rezultas, ke sentoj kaj seksa rilato ne povas esti apartigitaj, tiel ke la du ĉefaj roluloj enamiĝas unu al la alia kun ĉiuj sekvoj, kiujn tio kunportas.

Kategorio:Homa sekseco
Kategorio:Interpersona rilatado
Kategorio:Seksa konduto
Kategorio:Seksaj praktikoj
La juna Ames

***La juna Ames*** (angle *Young Ames*) estas historia romano de Walter D. Edmonds pri la aventuroj kaj maturiĝo de juna komercisto en Novjorko en la frua parto de la jardeko de 1830. Ĝi estis publikigita en 1942. Kelkaj partoj aperis unue inter 1938 kaj 1941 kiel noveloj en la gazeto *Saturday Evening Post*.

## Intrigo 
La ĉefrolanto estas John Ames, 18-jara knabo kiu migras de la kamparo al Novjorko fine de 1833 kaj dungiĝas ĉe la komerca firmao Chevalier, Deming & Post. Per sia talento kapti la ĝustajn okazojn li havigas grandajn profitojn al la firmao kaj foje al si mem, projektas fariĝi kunposedanto de la firmao en kelkaj jaroj, kaj malpaciencas ke oni promocias lin tiel malrapide. Samtempe ekamas unu la alian Ames kaj Christine Chevalier, la adopta nepino de lia estro, kvankam li hontas rilati kun ŝiaj konatoj pro sia evidenta nekono de la kutimoj de riĉuloj. Li ankaŭ spertas aventurojn kiel volonta estingisto.

La unucela entuziasmo de Ames por mona profito iomete moderiĝas kiam malriĉiĝanta homo, de kies komerca sentalenteco li profitis, estas murdita tuj poste. Post hazarda renkontiĝo kaj interparolado kun la prezidanto Andrew Jackson, Ames ankoraŭ pli maturiĝas, parolas al sinjoro Chevalier pri Christine, kaj ricevas lian aprobon al la geedziĝo. En la fino de la romano, la firmao perdas preskaŭ ĉion en la granda novjorka fajro de 1835. Tamen Ames, malakceptinte altsalajran dungoproponon de alia firmao, elektas fidelon al sia bofamilio kaj siaj amikoj en la entrepreno de Chevalier, kaj komencas helpi ilin rekonstrui ĝin, nun kiel kunposedanto.

## Temoj 
La karaktero de la ĉefrolanto - ambicia virjunulo - estas tipa de Edmonds, dum la urba scenejo estas malkutima. La intrigo, kie la ĉefrolulo iras en riĉon el malriĉo, estas komparita al tiuj de Horatio Alger. Kelkaj elementoj estas facile interpreteblaj kiel aprobaj komentoj pri valoroj konsiderataj usonaj, kiel individuismo, malpompo, kaj persona lojalo.

Preskaŭ ĉiuj rolantoj estas viroj. La plej grava escepto, Christine Chevalier, estas ne plene evoluigita ĉar ĉefe "ekstersceneja rolanto".

## Referencoj 
Kategorio:1942 en Usono
Kategorio:Libroj de Little, Brown and Company
Kategorio:Novjorko en fikcio
Kaibutsu

***Kaibutsu*** (, en traduko "monstro") estas japana drama filmo el 2023 reĝisorita de Hirokazu Koreeda laŭ scenaro verkita de Juĝi Sakamoto. Ĝi ĉefroligas la aktorinon *Sakura Andō* kiel patrino kiu alfrontas instruiston post rimarkado de ĝenaj ŝanĝoj en la konduto de ŝia filo. La kineja publiko spertas la gravajn eventojn en la tagoj post fajro de multetaĝa loĝdomo trifoje sinsekve – unufoje el la perspektivo de la patrino, poste de la instruisto kaj fine la filo. Koreeda uzas la epizodan formon por montri ne nur al siaj roluloj, sed ankaŭ al la publiko, kiel oni preskaŭ neeviteble saltas al tro rapidaj konkludoj, precipe sub premo – kaj kiajn fatalajn sekvojn tio povas havi. 

La filmo markas la unuan tempon kiam Koreeda reĝisoris filmon, kies scenaron li mem ne verkis ekde *Maboroŝi no Hikaro* de 1995. *Kaibutsu* havis sian mondpremieron ĉe la 76-a Festivalo de Cannes la 17-an de majo 2023, kie ĝi konkuris por la Ora Palmo. En kinejoj de Japanio ĝi ekvideblis la 2-an de junio 2023.

## Rolantaro
* Sakura Andō (安藤サクラ) kiel Saori, unuopa patrino de Minato
* Eita Nagayama (Eita Nagajama, 永山 瑛太, kutime nur Eita) kiel Hori, la klasĉambra instruisto de Minato kaj Eri
* Soya Kurokawa (Soja Kurokaŭa, 黒川想矢, dum la filmado 13-jara) kiel Minato, la filo de Saori
* Hinata Hiiragi (柊木陽太, dum la filmado 11-jara) kiel Eri, samklasano kaj amiko de Minato
* Mitsuki Takahata (Micuki Takahata) kiel Hirona, la amantino de Hori
* Akihiro Tsunoda (Akihiro Cunoda) kiel Shoda (Ŝoda), la vicrektoro de la bazlernejo en kiu Minato kaj Eri estas lernantoj
* Shidō Nakamura (Ŝido Nakamura) kiel Kiyotaka (Kijotaka), unuopa patro de Eri 
* Yūko Tanaka (Juko Tanaka) kiel Fushimi (Fuŝimi), bazlerneja direktorino

## Referencoj 
## Eksteraj ligiloj 
* 
* filmeta prezento kaj naŭ scenaj fotoj en la retejo *kino-zeit.de* ()
* kaj filma recenzo post la oficiala premiero en Cannes ()
* filma recenzo jen de la gazeto *Libération*, la 17-an de majo 2023, plene nur por abonantoj ()
* kritiko en la retejo *cinemateaser.com*, la 17-an de majo 2023  ()

Kategorio:Japanaj filmoj
Kategorio:Filmoj aperintaj en 2023
Rohr (Grindelwald) (stacidomo)

**Rohr (Grindelwald)** estas fervoja stacidomo en Grindelwald, Svislando.

## Fervojoj 
[centra|450ra|eta|V-Bahn, [Juna virina fervojo|Jungfraubahn kaj Wengernalpbahn]]

## Vidu ankaŭ 
* Grindelwald
* Listo de fervojaj stacioj en Svislando

## Eksteraj ligiloj 
Kategorio:Fervojaj stacioj en Svislando
Kategorio:Interlaken-Oberhasli (administra distrikto)
Verda vilaĝo

**Verda vilaĝo** aŭ **HaKfar HaYarok** (, elp "hakfar hajarok"), nuntempe nomata **La verda vilaĝo Levi Eshkol** estas junulara vilaĝo en Israelo, kiu situas en suda Ramat HaŜaron, laŭlonge de la norda limo de Tel Avivo. Ene de la vilaĝkomplekso ankaŭ estas valdorfa lernejo (laŭ antropozofiaj principoj de Rudolf Steiner) kaj Montessori lernejo, sed ankaŭ la Orienta mediteranea internacia lernejo. En partnereco kun la sekcio de talentaj studentoj de la edukministerio, HaKfar HaYarok ofertas specialan programon por talentaj studentoj.

## Etimologio 
Gershon Zak, la fondinto de la vilaĝo, nomis ĝin en 1950 "Verda Vilaĝo" sen difinita artikolo, kun la intenco nomi ĝin laŭ David Ben-Gurion (1886-1973), kies origina nomo estis Gryn aŭ Grün, kiu signifas litere "verda" en la jida aŭ germana.

## Orienta mediteranea Internacia Lernejo (EMIS) 
La vilaĝo estas hejme al la Orienta mediteranea Internacia Lerneja (EMIS), internacia loĝlernejo kun studentoj el pli ol 40 landoj kiuj studas laŭ la Internacia Bakalaŭro (IBa). La lernejo estis fondita en 2014 de Oded Rose. EMIS fariĝis projekto de Unio por Mediteraneo (UfM) en junio 2016 kaj estis subtenita de ili en diversaj projektoj kiel la ĉiujara YOCOPAS (Junulara Organizita Kunlaboro pri Paco kaj Daŭripovo). EMIS varbas studentojn el la tuta mondo. Estas ĉirkaŭ 20% israelaj studentoj, 20% palestinaj aŭ arabaj studentoj kaj 60% . Ĝian mision estas "fari de edukado forton por paco kaj daŭripovo en Mezoriento." Krom tiu misio, la lernejo estas ankaŭ difinita kiel "lerneja por ŝanĝo", kiun la fondinto Rose nomis "platformo por ŝanĝo, entreprenemo, paco, daŭripovo, revoj kaj espero." EMIS ĉiam partneris kun *The Leon Charney Resolution Center* kies misio estas instigi kaj plenpovigi gejunulojn por trakti pacan solvojn al konfliktoj kie ajn ili estas en la mondo. Ĝi kundividas similajn celojn ol tiuj de EMIS kaj kredas en dialogo kaj la valoro de paco ekzemple per ĉiujaraj pacaj simuladoj kun studentojn. EMIS aktive diskutas la daŭrantan israelan palestinan konflikton kaj celas uzi edukadon por provizi platformon por ŝanĝo ene de la multaj enplektitaj komunumoj kaj kulturoj, okazigante ĉiujarajn konferencojn, projektojn kaj aktivecojn por studentoj de EMIS kaj studentoj de la regiono aŭ el eksterlando. Jen kelkaj famuloj kiuj studis en EMIS:

* Yaron Londono (naskita en 1940), amaskomunikilara famulo, ĵurnalisto, aktoro kaj kantokomponisto
* Micha Ullman (portita 1939), skulptisto kaj arta profesoro
* Micha Tomkiewicz (portita 1939), sciencisto, verkisto kaj profesoro
* David J. Steiner (1965–2016), dokumenta filmisto, edukisto, verkisto, rabeno kaj politika aktivulo

## Referencoj 
## Vidu ankaŭ 
* Neve Shalom – kunlabora vilaĝo komune fondita de israelaj Judoj kaj palestina-israelaj araboj
* Givat Haviva – nacia eduka centro de la kibuca federacio en Israelo, kiu antaŭenigas repaciĝon inter israelaj judoj kaj araboj-palestinanoj.
* Hand in Hand (Manenmane), centro por judaraba edukado en Israelo

## Eksteraj ligiloj 
(ar, en, fr) Eastern Mediterranean International School (EMIS).
Kategorio:Edukaj organizaĵoj en Israelo
Kategorio:Lernejoj en Israelo